-Ես չէի ասի, թե մեր օրերի մտավորականը մանրացել է: Պարզապես ժամանակներն են այլ, արժեհամակարգի մեջ եղել է կործանարար տեղաշարժ: Շինելի մեջ գրեթե ողջ կյանքն ապրած Ալեքսանդր Մյասնիկյան մեծ հայն ու քաղաքացին երբ գլխավորեց սովի, աղքատության, ծայր թշվառության, Եղեռնի ծանր հիշողությունների մեջ խրված Հայաստանը, օրախնդիր հարցերի կողքին առաջնահերթ կարևորեց աշխարհով մեկ սփռված մտավորականությանը ժողովելու, իրար գլխի հավաքելու հարցը` հասկանալով, որ երկիրը չի կարող կայանալ առանց մտավորականի, առանց կրթության, դաստիարակության ու դաստիարակվածության, որ հասարակությանը կողմնորշիչներ են պետք: Էլի ասե՞մ: